Késedelmi kamat számítása

A pénzügyi számlanyilvántartásba rögzített vevői számlákhoz a házipénztári és bankon keresztüli kiegyenlítések alapján kamatlevelet készíthetünk.

A kamatlevél készítése előtt két műveletet kell elvégezni:

Késedelmi kamat mértékének (százalék) megadása a Pénzügy → Kamatok menüpont alatt.

Kamatlevél sablon előállítása a Törzsadatok → Pénzügyi → Késedelmi kamat menüpont alatt.

Ha már rendelkezésünkre áll mind a sablon, mind a késedelmi kamat mértéke, akkor nincs akadálya a kamatlevelek előállításának. A folyamat:

Pénzügy → Számlák → Késedelmi kamat → Kamatoztatható számlák menüpontban kell kezdeni

a kapott listában szűréseket lehet végezni (pl. ügyfélre, időszakra, stb.), majd a lista navigációs részén található funkciókból a Kamatszámítás-ra kattintva a rendszer kiszámolja és eltárolja a listában szereplő számlákhoz a késedelmi kamatokat.

a Pénzügy → Számlák → Késedelmi kamat → Kamatlevél előállítása menüpontban található lista tartalmazza számlánként a kiszámított kamat mértékét. Ebből a listából van lehetőség a navigációs részen található Késedelmi kamatlevél link segítségével a sablon kiválasztását követően a PDF formátumú kamatlevelek generálására, letöltésére.

Kamatlevél csak a pénzügyileg elszámolt vagy lezárt számlákra generálható. A teljesítés valós ideje és a fizetési határidő közötti időszakra lehet kamatoztatni.

A kamat felszámítást megelőzően lehetőség van pénzügyi egyenlegközlő és felszólító levelek küldésére is.